ΓΡΑΠΤΗ ΕΡΩΤΗΣΗ P-2042/00

υποβολή: Arlindo Cunha (PPE-DE) προς την Επιτροπή

(16 Ιουνίου 2000)

Θέμα: Αλιευτική Συμφωνία ΕΕ/Γροιλανδίας

Πέρα από τη δυνατότητα αλιείας μπακαλιάρου και red-fish στα ύδατα της Γροιλανδίας ήδη από τις αρχές της δεκαετίας του '30, δεν δόθηκε στην Πορτογαλία, μετά την προσχώρησή της στην Ευρωπαϊκή Ένωση το 1986, η δυνατότητα αλίευσης στα ύδατα της χώρας αυτής και τούτο λόγω αλιευτική συμφωνίας την οποία είχεπογράψει η ΕΕ με τη Γροιλανδία το προηγούμενο έτος χωρίς η συμφωνία αυτή να τροποποιηθεί για να ενσωματωθούν σ' αυτήν οι πορτογαλικές ανάγκες.

Στα πλαίσια αυτής της συμφωνίας παρέχονται αλιευτικές ποσοστώσεις 130 000 τόνων στην ΕΕ για την χρήση των οποίων ο κοινοτικός προϋπολογισμός καταβάλλει περίπου 8 δισεκατομμύρια εσκούδος ετησίως.

Ωστόσο από το σύνολο των 130 000 τόνων οι 112 000 χιλιάδες χορηγούνται σε ένα κράτος μέλος (Γερμανία) η οποία δεν έχει τη δυνατότητα να τους χρησιμοποιήσει. Ως εκ τούτου το μέσο ποσοστόλοποίησης της αλιευτικής συμφωνίας ΕΕ-Γροιλανδίαςπήρξε της τάξεως του 12 % παρά τοψηλότατο κόστος που συνεπάγεται η συμφωνία αυτή για το κοινοτικό βαλάντιο.

Η κατάσταση που διαμορφώνεται πρέπει λοιπόν να συνεκτιμηθεί μαζί με την άδικη θέση στην οποία βρίσκεται η Πορτογαλία καθώς και με τα συμπεράσματα του Συμβουλίου Αλιείας της 30ής Οκτωβρίου 1997 το οποίο προέβλεψε μέτρα ευέλικτης εφαρμογής των αλιευτικών συμφωνιών και ειδικότερα τη δυνατότητα προσωρινής μεταφοράς αλιευτικών ποσοστώσεων που δεν χρησιμοποιεί ένα κράτος μέλος σε ένα άλλο κράτος μέλος που έχει αποδεδειγμένες δυνατότητες εκμετάλλευσης των ποσοστώσεων αυτών.

Δεδομένου ότι ηφιστάμενη συμφωνία λήγει στο τέλος του τρέχοντος έτους και επειδή προβλέπεται η παράτασή της, ερωτώ την Επιτροπή:

- κατά πόσον σκοπεύει να προτείνει την πρόσβαση του αλιευτικού στόλου της Πορτογαλίας στα ύδατα της Γροιλανδίας γεγονός το οποίο προϋποθέτει αναθεώρηση του τρόπου διανομής των ποσοστώσεων μεταξύ των κρατών μελών με γνώμονα τα ιστορικά δικαιώματα της Πορτογαλίας στα ύδατα της χώρας αυτής καθώς και την πρακτική εφαρμογή της αρχής της ευελιξίας.

- κατά πόσον η πορτογαλική κυβέρνηση έχει καταθέσει κάποιο επίσημο αίτημα ζητώντας ένα μέρος της αλιευτικής ποσόστωσης στα πλαίσια της εν λόγω συμφωνίας.

- Πότε σκοπεύει η Επιτροπή να θέσει την πρόταση προς συζήτηση στο Συμβούλιο Υπουργών;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις P-2042/00 και P-2044/00

(10 Ιουλίου 2000)

Η εσωτερική κατανομή των αλιευτικών δυνατοτήτων μεταξύ των κρατών μελών, στο πλαίσιο μιας αλιευτικής συμφωνίας, δεν αποτελεί αντικείμενο διαπραγματεύσεων με την τρίτη χώρα, αλλά εσωτερικό θέμα που επιλύεται εντός της Κοινότητας.

Σε γενικές γραμμές, η Επιτροπή είναι της γνώμης ότι οι διαθέσιμες αλιευτικές ποσοστώσεις σε ύδατα τρίτης χώρας στο πλαίσιο αλιευτικής συμφωνίας πρέπει να χρησιμοποιούνται κατά ορθολογικό και βέλτιστο τρόπο και ότι θα πρέπει να θεσπισθούν, με την επιφύλαξη της αρχής της σχετικής σταθερότητας, κατάλληλοι μηχανισμοί για τις μεταφορές των μη χρησιμοποιούμενων ήποχρησιμοποιούμενων αλιευτικών ποσοστώσεων σε άλλα ενδιαφερόμενα κράτη μέλη.

Το Ευρωπαϊκό Δικαστήριο αποφάσισε στις 13 Οκτωβρίου 1992(1) ότι, βάσει της αρχής της σχετικής σταθερότητας, ηποχρησιμοποίηση από μόνη της δεν προσφέρει ισχυρό κίνητρο για την επανακατανομή τωνπόψη αλιευτικών ποσοστώσεων σε άλλα ενδιαφερόμενα κράτη μέλη. Επιπροσθέτως, το Δικαστήριο δήλωσε ότι, με την αποδοχή του κοινοτικού κεκτημένου σύμφωνα με τις σχετικές διατάξεις της πράξης προσχώρησης του 1985, απαγορεύθηκε στην Πορτογαλία να επικαλεσθεί την προηγούμενη παράδοση άσκησης αλιείας στα ύδατα της Γροιλανδίας ως λόγο προκειμένου να επιτύχει επανακατανομή των αλιευτικών ποσοστώσεων σύμφωνα με την αρχή της σχετικής σταθερότητας.

Η Επιτροπή γνωρίζει την μόνιμη επιθυμία της πορτογαλικής κυβέρνησης να επιτύχει επανακατανομή των αλιευτικών ποσοστώσεων στα ύδατα της Γροιλανδίας. Εντούτοις, καμία επίσημη αίτηση δενποβλήθηκε κατά το πρόσφατο παρελθόν.

Δεδομένου ότι δεν θα λήξει η αλιευτική συμφωνία μεταξύ Κοινότητας και Γροιλανδίας του 1985, οι προσεχείς διαπραγματεύσεις θα επικεντρωθούν σε ένα τέταρτο αλιευτικό πρωτόκολλο που θα καλύπτει την περίοδο 2001-2006. Η Επιτροπή πρόκειται ναποβάλει τις προσεχείς εβδομάδες σύσταση για απόφαση του Συμβουλίου που θα την εξουσιοδοτεί να αρχίσει διαπραγματεύσεις για ένα τέταρτο αλιευτικό πρωτόκολλο. Μετά το πέρας των διαπραγματεύσεων αυτών, η Επιτροπή θαποβάλει εν ευθέτω χρόνο στο Συμβούλιο πρόταση για την έγκριση του εν λόγω τετάρτου πρωτοκόλλου.

(1) Υπόθεση C-63/90, Πορτογαλία κατά του Συμβουλίου.